Jegyzőkönyv

**ELTE TTK Kari Ösztöndíj Bizottság (KÖB), 2024. december 13-i üléséről**

**Ülés időpontja:** 2024. december 13. 14:00

**Ülés helyszíne**: Microsoft Teams felülete

**Jelen vannak:**

Szavazati joggal: Tóth Katalin Zsófia, Nagypál Emma, Mészáros Dorottya, Tóth Gergely, Oravecz Orsolya, Sági Tamás

Tanácskozási joggal: Kurucz Tamás Márk

**Jegyzőkönyvvezető:** Mészáros Dorottya

14:01-kor Tóth Katalin Zsófia KÖB elnök megnyitja az ülést, amely 5 fővel határozatképes.

Tóth Katalin tanácskozási jogot kér Kurucz Tamás Márknak.

*89./2024 (XII.13.) számú KÖB határozat: A KÖB elfogadta Kurucz Tamás Márk tanácskozási jogát. (5 igen, 0 nem, 0 tartózkodás)*

Tóth Katalin felkéri Mészáros Dorottyát, hogy vezesse a jegyzőkönyvet.

*90./2024 (XII.13.) számú KÖB határozat: a KÖB egyhangúlag Mészáros Dorottyát választotta a jegyzőkönyv vezetésére. (5 igen, 0 nem, 0 távolmaradás)*

Az előzetesen kiküldött napirendi pontok a következők voltak:

1. **Bejelentések**
2. **Egyszeri Szakmai Ösztöndíj kiírás 2024/25-ös tanév őszi félév kiírásra beérkezett pályázatok**
3. **Egyszeri Tanulmányi versenyeken és tudományos konferenciákon való részvétel támogatása Ösztöndíj kiírás 2024/25-ös tanév őszi félév kiírásra beérkezett pályázatok**
4. **Egyszeri Sport Ösztöndíj kiírás 2024/2025-ös tanév őszi félév kiírásra beérkezett pályázatok**
5. **TTK közéleti ösztöndíj kiírás 2024/25-ös tanév őszi félév kiírásra beérkezett pályázatok**
6. **Egyebek**

*91./2024 (XII.13.) számú KÖB határozat: KÖB egyhangúlag elfogadta a napirendet. (5 igen, 0 nem, 0 tartózkodás)*

**1. 14:02 Bejelentések**

Tóth Katalin elmondja, hogy két héttel ezelőtt új EHSZÖB elnök lett, Hősi Rezső. Volt is vele egy megbeszélés, ahol két dolgot tárgyaltunk. Az egyik kérésünk, hogy töltse fel az elmaradt jegyzőkönyveket. Ezen kívül a DÖK elnökök ösztöndíjáról beszélgettünk, ahol a konklúzió az volt, hogy ő leül az EDÖK elnökkel egyeztetni, és majd tájékoztat minket a fejleményekről.

14:04-kor Sági Tamás csatlakozik az üléshez.

14:04-kor Tóth Katalin lezárja a napirendi pontot.

**2. 14:04 Egyszeri Szakmai Ösztöndíj kiírás 2024/25-ös tanév őszi félév kiírásra beérkezett pályázatok**

Tóth Katalin felkéri Mészáros Dorottyát, hogy mutassa be a beérkezett pályázatokat. A kérés a hallgatók felé az volt, hogy tevékenységenként külön pályázatot adjanak le, a jobb átláthatóság érdekében.

Összesen 2 kérvény volt, amit kérdésesnek jelöltünk meg. TTK - Egyszeri szakmai 2024/25/1/53 és TTK - Egyszeri szakmai 2024/25/1/61 pályázatoknál nem teljesen egyértelmű a feladatok lebontása, illetve a legtöbb tevékenység nem minősül szakmai tevékenységnek (pakolás, takarítás). Mivel nincs tevékenységenként lebontva, hogy a hallgatók mivel mennyi időt töltöttek, ezért a Bizottság így ebben a formában nem tudja támogatni a kérvényeket.

Az elnök javaslata 1300 Ft/óra.

Az egyik bizottsági tag kérdése, hogy két Eötvös colis tevékenység milyen okból lett elutasítva. (TTK - Egyszeri szakmai 2024/25/1/64 és TTK - Egyszeri szakmai 2024/25/1/65) Mészáros Dorottya elmondja, hogy az első pályázatban sok olyan tevékenység volt, ami kifejezetten csak a kollégisták egy csoportjának szóló esemény volt, illetve a kollégiumon belüli tevékenykedés (pl. kollégiumi könyvtár kőzetgyűjtemény rendszerezése, kollégiumi mentorrendszer kialakítása, stb.), amik nem minősülnek kari tevékenységnek. Továbbá a hallgató fel lett szólítva hiánypótlásra, hogy a kérvényfelületen részletezze tevékenységeit, de ennek nem tett eleget.

A másik kérvénynél terepgyakorlat volt megemlítve, viszont maguk a tevékenységek ezzel kapcsolatban (szállás foglalás, stb.) nem szakmai tevékenységek.

A Bizottság javaslata, hogy a jövőben ezt tegyük bele a kiírásba, hogy mik számítanak szakmai tevékenységnek egy esemény szervezésén belül.

Ezen kívül még Dorottya megemlíti, hogy pár korrepetitori pályázatnál nem voltak megfelelően lebontva az óraszámok a sablonban (kontaktóra felkészülési idő csak kontaktórákkal megegyező számban lehetséges, ám több hallgató több órát írt be oda), és nem hiánypótoltak, így azokat az óraszámokat nem fogadta el, csak megegyezőeket. Tehát pl. 2 kontaktóránál 2 óra felkészülési idővel számolt. Ezt a Bizottság is támogatja.

*92./2024 (XII.13.) számú KÖB határozat: A KÖB elfogadta az Egyszeri szakmai ösztöndíjra beérkezett TTK - Egyszeri szakmai 2024/25/1/3-as kérvényt. (5 igen, 0 nem, 1 tartózkodás)*

*93./2024 (XII.13.) számú KÖB határozat: A KÖB egyhangúan elfogadta az Egyszeri szakmai ösztöndíjra beérkezett egyéb kérvények bírálatát és az összegre vonatkozó ajánlást. (6 igen, 0 nem, 0 tartózkodás)*

14:31-kor Tóth Katalin lezárja a napirendi pontot.

**3. 14:31 Egyszeri Tanulmányi versenyeken és tudományos konferenciákon való részvétel támogatása Ösztöndíj kiírás 2024/25-ös tanév őszi félév kiírásra beérkezett pályázatok**

Tóth Katalin ismerteti a beérkezett pályázatokat.

A Tehetséggondozási Tanács által meghirdetett pályázat megegyezik a mi kari pályázatunkkal. Bekértük tőlük a hallgatók névsorát, és 3 hallgató neve is egyezett, ám nem tudjuk, hogy ott pontosan milyen konferenciára és milyen összegekre adták le ezek a hallgatók a kérvényüket. Az elnök ajánlata, hogy ezen hallgatók esetében úgy szavazzunk, hogy bekérjük a hallgatóktól azokat az adatokat, hogy ott mire pályáztak, és ha azok nem egyeznek, akkor elfogadjuk a pályázatukat. Erről a 3 hallgatóról levélszavazásban fogunk dönteni, amint megküldik az adatokat.

*94./2024 (XII.13.) számú KÖB határozat: A KÖB egyhangúan elfogadta, hogy az Egyszeri tanulmányi versenyeken és tudományos konferencián való részvétel támogatása ösztöndíjra beérkezett TTK. egy.tan.ver.konf. 2024/25/1/3, TTK. egy.tan.ver.konf. 2024/25/1/6 illetve TTK. egy.tan.ver.konf. 2024/25/1/10 kérvényekkel kapcsolatban, hogy felkeressük a hallgatókat a Tehetséggondozási Tanács által kiutalt ösztöndíjukról, és ezekről a kérvényekről a KÖB később levélszavazásban dönt. (6 igen, 0 nem, 0 tartózkodás)*

*95./2024 (XII.13.) számú KÖB határozat: A KÖB egyhangúan elfogadta az Egyszeri tanulmányi versenyeken és tudományos konferencián való részvétel támogatása ösztöndíjra beérkezett egyéb kérvények bírálatát. (6 igen, 0 nem, 0 tartózkodás)*

14:38-kor Tóth Katalin lezárja a napirendi pontot.

* 1. **14:38 Egyszeri Sport Ösztöndíj kiírás 2024/2025-ös tanév őszi félév kiírásra beérkezett pályázatok**

Egész félévben két pályázat érkezett be.

*96./2024 (XII.13.) számú KÖB határozat: A KÖB egyhangúan elfogadta az Egyszeri Sport ösztöndíjra beérkezett kérvények bírálatát. (6 igen, 0 nem, 0 tartózkodás)*

14:45-kor Tóth Katalin a napirendi pontot.

* 1. **14:45 TTK közéleti ösztöndíj kiírás 2024/25-ös tanév őszi félév kiírásra beérkezett pályázatok**

Tóth Katalin ismerteti a beérkezett pályázatokat. Egy kérdéses kérvény volt: (TTK.köz. 2024/25/1/154) A hallgató a december 12-én megrendezésre kerülő Nyílt Napra adta le a kérvényét, ami a leadáskor még meg sem történt, a pályázata másik fele pedig szakmai tevékenység. (Kísérlet bemutatása Kutatók Éjszakáján) A pályázatot a Bizottság elutasításra javasolja.

Az elnök javaslata: 1100Ft/óra.

A Bizottsági tagok kérvényeiről külön szavazás indul.

*97./2024 (XII.13.) számú KÖB határozat: A KÖB elfogadta a TTK Közéleti ösztöndíjra beérkezett TTK.köz. 2024/25/1/155, TTK.köz. 2024/25/1/156, TTK.köz. 2024/25/1/157, TTK.köz. 2024/25/1/158, TTK.köz. 2024/25/1/160 számú kérvényeket. (5 igen, 0 nem, 1 tartózkodás)*

*98./2024 (XII.13.) számú KÖB határozat: A KÖB elfogadta a TTK Közéleti ösztöndíjra beérkezett TTK.köz. 2024/25/1/300 számú kérvényt. (5 igen, 0 nem, 1 tartózkodás)*

*99./2024 (XII.13.) számú KÖB határozat: A KÖB elfogadta a TTK Közéleti ösztöndíjra beérkezett TTK.köz. 2024/25/1/179, TTK.köz. 2024/25/1/175, TTK.köz. 2024/25/1/176, TTK.köz. 2024/25/1/180, TTK.köz. 2024/25/1/181 számú kérvényeket. (5 igen, 0 nem, 1 tartózkodás)*

*100./2024 (XII.13.) számú KÖB határozat: A KÖB egyhangúan elfogadta a TTK Közéleti ösztöndíjra beérkezett egyéb kérvények bírálatát, illetve az ajánlott összeget. (6 igen, 0 nem, 0 tartózkodás)*

Sági Tamás és Tóth Gergely kilépnek az ülésről.

Tóth Katalin 15:03-kor lezárja a napirendi pontot.

* 1. **15:03 Egyebek**

Az elnök elmondja, hogy a következő ülést január 3-a környékén meg kéne tartani a félév eleji pályázatok miatt.

Felmerül, hogy a jövőben tájékoztassuk-e a hallgatókat emailben is a pályázatokról, de a Bizottság úgy dönt, hogy egyelőre nem fogunk, hiszen a honlapon elérhetőek a kiírások egy hónappal a pályázási időszakok előtt.

Tóth Katalin 15:16-kor lezárja az ülést.

**Függelék.** Az ülésen hozott határozatok jegyzéke.

*89./2024 (XII.13.) számú KÖB határozat: A KÖB elfogadta Kurucz Tamás Márk tanácskozási jogát. (5 igen, 0 nem, 0 tartózkodás)*

*90./2024 (XII.13.) számú KÖB határozat: a KÖB egyhangúlag Mészáros Dorottyát választotta a jegyzőkönyv vezetésére. (5 igen, 0 nem, 0 távolmaradás)*

*91./2024 (XII.13.) számú KÖB határozat: KÖB egyhangúlag elfogadta a napirendet. (5 igen, 0 nem, 0 tartózkodás)*

*92./2024 (XII.13.) számú KÖB határozat:A KÖB elfogadta az Egyszeri szakmai ösztöndíjra beérkezett TTK - Egyszeri szakmai 2024/25/1/3-as kérvényt. (5 igen, 0 nem, 1 tartózkodás)*

*93./2024 (XII.13.) számú KÖB határozat: A KÖB egyhangúan elfogadta az Egyszeri szakmai ösztöndíjra beérkezett kérvények bírálatát és az összegre vonatkozó ajánlást. (6 igen, 0 nem, 0 tartózkodás)*

*94./2024 (XII.13.) számú KÖB határozat: A KÖB egyhangúan elfogadta, hogy az Egyszeri tanulmányi versenyeken és tudományos konferencián való részvétel támogatása ösztöndíjra beérkezett TTK. egy.tan.ver.konf. 2024/25/1/3, TTK. egy.tan.ver.konf. 2024/25/1/6 illetve TTK. egy.tan.ver.konf. 2024/25/1/10 kérvényekkel kapcsolatban, hogy felkeressük a hallgatókat a Tehetséggondozási Tanács által kiutalt ösztöndíjukról, és ezekről a kérvényekről a KÖB később levélszavazásban dönt. (6 igen, 0 nem, 0 tartózkodás)*

*95./2024 (XII.13.) számú KÖB határozat: A KÖB egyhangúan elfogadta az Egyszeri tanulmányi versenyeken és tudományos konferencián való részvétel támogatása ösztöndíjra beérkezett egyéb kérvények bírálatát. (6 igen, 0 nem, 0 tartózkodás)*

*96./2024 (XII.13.) számú KÖB határozat: A KÖB egyhangúan elfogadta az Egyszeri Sport ösztöndíjra beérkezett kérvények bírálatát. (6 igen, 0 nem, 0 tartózkodás)*

*97./2024 (XII.13.) számú KÖB határozat: A KÖB elfogadta a TTK Közéleti ösztöndíjra beérkezett TTK.köz. 2024/25/1/155, TTK.köz. 2024/25/1/156, TTK.köz. 2024/25/1/157, TTK.köz. 2024/25/1/158, TTK.köz. 2024/25/1/160 számú kérvényeket. (5 igen, 0 nem, 1 tartózkodás)*

*98./2024 (XII.13.) számú KÖB határozat: A KÖB elfogadta a TTK Közéleti ösztöndíjra beérkezett TTK.köz. 2024/25/1/300 számú kérvényt. (5 igen, 0 nem, 1 tartózkodás)*

*99./2024 (XII.13.) számú KÖB határozat: A KÖB elfogadta a TTK Közéleti ösztöndíjra beérkezett TTK.köz. 2024/25/1/179, TTK.köz. 2024/25/1/175, TTK.köz. 2024/25/1/176, TTK.köz. 2024/25/1/180, TTK.köz. 2024/25/1/181 számú kérvényeket. (5 igen, 0 nem, 1 tartózkodás)*

*100./2024 (XII.13.) számú KÖB határozat: A KÖB egyhangúan elfogadta a TTK Közéleti ösztöndíjra beérkezett egyéb kérvények bírálatát, illetve az ajánlott összeget. (6 igen, 0 nem, 0 tartózkodás)*

Tóth Katalin Zsófia   
Pályázati ügyekért felelős referens  
ELTE TTK HÖK  
KÖB elnök

Mészáros Dorottya  
a jegyzőkönyv készítője   
ELTE TTK HÖK